Porin Pesäkarhut

Porin Pesäkarhut on vuonna 1985 perustettu porilainen pesäpallon erikoisseura. Pesäkarhujen naisjoukkue pelaa Suomen pääsarjassa, Superpesiksessä, jossa se on pelannut yhtäjaksoisesti kaudesta 1996 lähtien. Pesäkarhut pelaavat kotiottelunsa Porin pesäpallostadionilla. Seura on voittanut naisten Suomen mestaruuden kolmesti, kausilla 2002, 2021 ja 2023.
Historia.
Seuran perustaminen.
Porin Pesäkarhut ry perustettiin 28. marraskuuta 1985 Ravintola Karhun Kruunussa. Seuran perustajat olivat Reijo Viljanen, Martti Lamminen, Orwo Rekola, Heikki Kuuri-Riutta ja Alpo Ahtola. 
Porin Pesäkarhujen ensimmäinen puheenjohtaja oli Alpo Ahtola. 
Reijo Viljanen on ollut mukana seurassa sen perustamisesta lähtien vuonna 1985. Hän on toiminut muun muassa seuran puheenjohtajana ja toiminnanjohtajana, hoitanut toimistotehtäviä, pitänyt kioskia, rakentanut ja maalannut kotistadionin rakennuksia sekä hankkinut yhteistyökumppaneita. Hän on myös vaikuttanut jonkin aikaa Superpesiksen hallituksessa ja saanut Urheiluvaikuttaja-palkinnon.
Seuran logo.
Seuran logon suunnitteli Mikko Myllyniemi, joka toimi Karhujen mestarikiekkojoukkueen varamaalivahtina ja Porin Oluen mainosgraafikkona. 
Johto antoi graafikolle vapaat kädet, ja logon tuli sisältää karhu, joka viittasi seuran nimeen, sekä osoittaa lajia. Lopulliseksi valittiin piirrosmainen nalle, joka erottui tyylitellystä, eläintä muistuttavasta karhusta.
Joukkueen synty.
Seuran naisjoukkue aloitti taipaleensa Suomensarjasta kaudella 1986, minkä päätteeksi joukkue nousikin Ykköspesikseen seuraavalle kaudelle. Ykköspesistaipaletta kesti kuuden kauden ajan kauteen 1992 asti, jonka päätteeksi seuran historian ensimmäinen sarjapaikka saavutettiin. Ensimmäinen vierailu pääsarjassa kesti kuitenkin vain yhden kauden ajan, kun sijoitus sarjassa oli viimeinen eli 12. Seuraavat kaksi kautta (1994–1995) joukkue pelasi jälleen Ykköspesistä nousten kuitenkin jälkimmäisen päätteeksi takaisin Superpesikseen.
Joukkue Superpesiksessä.
Kaudesta 1996 lähtien Porin Pesäkarhut on pelannut yhtäjaksoisesti Naisten Superpesiksessä. 
Seura saavutti ensimmäisen SM-mitalinsa kauden 2001 päätteeksi, jolloin värinä oli pronssinen. Seuraavalle kaudelle mitalin väri vielä kirkastettiin kultaiseksi ja samalla saavutettiin seuran historian ensimmäinen Suomen mestaruus. 
Tämän jälkeen seura on pysynyt sarjan kärjessä sijoittuen sarjassa kaudesta 2004 yhtäjaksoisesti vähintään neljän parhaan joukkueen joukkoon.
Palkinnot ja huomionosoitukset.
Palkitut.
Etenijäkuningatar:
Lyöjäkuningatar:
Kärkilyöntikuningatar:
Pudotuspelien arvokkain pelaaja:
Vuoden jokeri:
Vuoden lukkari:
Vuoden pesäpalloilija:
Kultainen maila:
Kultainen räpylä:
Vuoden pelinjohtaja:
Tilastot ja luettelot.
Saavutukset.
Seura on historiansa aikana saavuttanut naisten Superpesiksessä 19 mitalia. Näistä kolme on kultaisia (2002, 2021 ja 2023), kuusi hopeista (2005, 2008, 2010, 2013, 2017 ja 2019) ja kymmenen pronssista (2001, 2004, 2006, 2009, 2011, 2012, 2014, 2016, 2018 ja 2020). Hallimestaruuden joukkue on voittanut 2002, 2007, 2009, 2011, 2017 ja 2018. Lisäksi seuran juniorijoukkueet A-pojissa ja B–E-tytöissä ovat saavuttaneet yhteensä 17 SM-mitalia.
Pelinjohtajat Naisten Superpesiksessä.
Porin Pesäkarhujen pelinjohtajat Naisten Superpesiksessä vuodesta 2001: